
J e g y z ő k ö n y v

Készült: Halásztelek Város Önkormányzat Képviselő-testület 2012. május 17-én, 17,00 órakor megtartott ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők
Megjelent meghívottak: Baloghné dr. Nagy Edit jegyző, Csillag Erika igazgatatási irodavezető, Orsós Éva pénzügyi irodavezető, Tóth Viktor műszaki irodavezető, Acélvári Attila HATE Kft. ügyvezető igazgató, Urbán Miklósné óvodavezető
Szentgyörgyi József köszönti a testületi ülésen megjelenteket. Megállapítja, hogy a testület 9 fővel határozatképes. Megkérdezi, ki jelentkezik jegyzőkönyv hitelesítőnek. Megállapítja, hogy Lengyel Izabella és Végváriné Nyíri Lídia jelentkezik. Kéri a testület tagjait, szavazzanak a jegyzőkönyv-hitelesítők személyéről. Megállapítja, hogy a testület egyhangúlag elfogadta a jegyzőkönyv-hitelesítőket. Napirend előtt beszámol az előző testületi ülés óta történt fontosabb eseményekről. Elmondja, a legfontosabb esemény, hogy elindult az egyeztetés a csatorna társulás ügyében, ahol két verzió futott, az egyik a gyáli központú tömörülés, illetve a másik a Csepel-sziget – Cegléd összefogás, ahol Halásztelek még a CSÖSZ tagok nagyobb részével maradt. A jövő héten rendkívüli társulási ülésre kerül sor ebben a kérdésben, majd elképzelhető, hogy itt is rendkívüli testületi ülést kell kezdeményeznie, ahol majd dönteni kell, melyik társuláshoz csatlakozik Halásztelek. Ismerteti, a jogszabály szerint a csatornaüzemeltető minden vagyont visszaad az önkormányzatnak, aki ezzel a vagyonnal száll be az új csatornaüzemeltető cégbe. Az egyeztetést ez ügyben elkezdték az érintettekkel. Beszél arról, hogy az MLSZ kivitelezője elkezdte a műfüves pálya építését, melyet 30 nap múlva át kell adnia. Jelzi, az önrész nem 10,6 mFt, hanem 8 mFt körüli lesz, de a kivitelezésnél adódhat még nem tervezett egyéb költség. Tájékoztatja a testület tagjait arról, ha a hétvégén nyer a focicsapat Gyál ellen, akkor megnyeri a bajnokságot. Jelzi, tárgyaltak az Aries szerződéssel kapcsolatban, a javaslatot a júniusi testületi ülésen terjeszti elő. A továbbiakban rátér a lejárt határidejű határozatok végrehajtásáról szóló beszámolóra, mely az április 26-i határozatokat érinti. 
	48/2012.(IV.26.) számú Képviselő-testületi határozat:
Halásztelek Város Önkormányzatának Képviselő-testülete a HATE Kft. 2011. évi közhasznúsági jelentését, valamint a 2011. évi beszámolóját elfogadja. Mérleg elküldve.

	49/2012.(IV.26.) számú Képviselő-testületi határozat:
Halásztelek Város Önkormányzatának Képviselő-testülete úgy dönt, hogy a HATE Kft. ügyvezető igazgatójának, Acélvári Attilának a 2011. évi a kiegyensúlyozott, nyereséges gazdálkodási tevékenység elismeréseként kéthavi tiszteletdíjának megfelelő összegű jutalom kifizetését engedélyezi. Kifizetve.

	50/2012.(IV.26.) számú Képviselő-testületi határozat
Halásztelek Város Önkormányzat Képviselő-testülete a Szigetszentmiklós Városi Rendőrkapitányság Halásztelek városban végzett munkájáról szóló 2011. évi beszámolóját elfogadja. Továbbá köszönetét fejezi ki a Rendőrség 2011. évi munkájáért és biztosítja a 2012. évre is az együttműködését és a kialakult jó kapcsolat ápolását. A határozat megküldésre került.

	51/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete az ARIES Kft. (mint Szolgáltató) által benyújtott 2012. május 01-jétől alkalmazandó szilárd hulladék szállítására vonatkozó díjtervezetét nem elfogadja el, helyette 2012. május 01-től 2012. december 31-ig az alábbi díjakat hagyja jóvá:

Közszolgáltatási egységnyi díjtételek:

60 literes edényzet esetében egységnyi díjtétel:

326.- Ft/háztatás/hét + ÁFA
110 literes edényzet esetén egységnyi díjtétel: 

378.- Ft/háztartás/hét + ÁFA
120 literes edényzet esetén egységnyi díjtétel:

388.- Ft/háztartás/hét + ÁFA
A háztartásokban keletkező többlet hulladék gyűjtésére alkalmas 120 literes, kékszínű, ARIES feliratos zsák ára: 120 literes kék színű zsák 390. - Ft/darab + ÁFA  (Ez az összeg a plusz háztartási hulladékra vonatkozik, és a gyűjtést, az elszállítást, és az ártalmatlanítást is tartalmazza. A határozat megküldésre került. 

	52/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete a 2011. évi költségvetésről szóló 5/2012.(III.09.)számú rendelet módosításáról szóló rendelettervezet szövegét elfogadja. Elutasítva.

	53/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete a 2011. évi költségvetés teljesítéséről szóló rendelettervezet szövegét elfogadja. Elutasítva.

	54/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete a civil szervezetek 2012. évi támogatását elfogadja. A támogatási szerződések aláírása folyamatban.

	55/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete a Halásztelek Mozgáskorlátozottak Nyugdíjasok Egyesülete 2012. évi költségvetési támogatását elfogadja. A támogatási szerződés aláírása folyamatban.

	56/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a DancEarth TSE részére 100.000,- Ft, valamint a  Jantra Néptánc Egyesület részére 200.000,- Ft támogatást biztosít az általános tartalék keret terhére. A támogatási szerződések aláírása folyamatban.

	57/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Halásztelki Sporthorgász Egyesület részére 100.000,- Ft támogatást biztosít az általános tartalék keret terhére. A támogatási szerződés aláírása folyamatban.

	58/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete a Hunyadi Mátyás ÁMK-ban a 2012/2013. tanítási évben 23 általános iskolai osztály indítását engedélyezi. A 162/2011. (VIII.25.) Képviselő-testületi határozatban meghatározott maximálisan felvehető gyermeklétszámot (514 fő) a 2012/2013. nevelési évben is fenntartja. A határozat megküldésre került.

	59/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete a Tündérkert Óvodában a 2012/2013. nevelési évben 13 csoport indítását engedélyezi. A 164/2011. (VIII.25.) Képviselő-testületi határozatban meghatározott maximálisan felvehető gyermeklétszámot (354 fő) a 2012/2013. nevelési évben is fenntartja. A határozat megküldésre került.

	60/2012.(IV.26.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy a Hunyadi Mátyás ÁMK-ban a Csepel-sziget és Környéke Többcélú Önkormányzati Társulás Egységes Pedagógiai Szakszolgálata által ellátott pszichológusi tevékenység óraszámát megemeli úgy, hogy még 12 pszichológusi szakvéleménnyel rendelkező gyerek számára az ellátás biztosított legyen. A határozat megküldésre került.

	61/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete jelen előterjesztés mellékletét képező egy részmunkaidős (20 órás) iskolai védőnői álláshely létesítéséről szóló pályázati kiírást elfogadja és közzéteszi. Az álláspályázat kiírásra került.

	62/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete jelen előterjesztés mellékletét képező határozott idejű teljes munkaidős (heti 40 órás) területi védőnői álláspályázati kiírást elfogadja és közzéteszi. Az álláspályázat kiírásra került.

	63/2012.(IV.26.) számú Képviselő-testületi határozat
Halásztelek Város Önkormányzat Képviselő-testülete a 2011. évi gyermekjóléti és gyermekvédelmi feladatok átfogó értékeléséről szóló beszámolót elfogadja. A határozat megküldésre került.

	64/2012.(IV.26.) számú Képviselő-testületi határozat
Halásztelek város Képviselő-testülete úgy dönt, hogy a Szigethalom és Környéke Intézményfenntartó Társulás jelen határozat elválaszthatatlan mellékletét képező 1. sz. melléklet szerinti Módosító Társulási Megállapodását és a 2. sz. melléklet szerinti Egységes szerkezetű Társulási Megállapodását elfogadja. A határozat megküldésre került.

	65/2012.(IV.26.) számú Képviselő-testületi határozat
Halásztelek Város Önkormányzatának Képviselő-testülete támogatja az OVI-Foci Alapítvány támogatásra vonatkozó előterjesztést és kötelezettséget vállal arra, hogy az Alapítvánnyal 60 napon belül támogatási szerződést köt.

Az Önkormányzat az OVI-FOCI Alapítvány rendelkezésére bocsátja a Tündérkert Óvoda (2314 Halásztelek, Óvoda u. 3.) pontos nevét, címét, hrsz.-t, valamint a földhivatali nyilvántartási lap másolatát és gondoskodik az igazolás beszerzéséről, hogy a pálya kialakítás nem építési engedély köteles.

Halásztelek Város Önkormányzata támogatja és az OVI-FOCI Közhasznú Alapítvánnyal együttműködve megvalósítja az Alapítvány kizárólagos rendelkezési körébe tartozó OVI-FOCI, OVI-SPORT PROGRAMOT.

Halásztelek Város Önkormányzata a Program megvalósításához önrészt biztosít. Az önrész bruttó 2.300.000 – 2.850.000,- Ft/Program/óvoda közötti támogatási összeget jelent. A pontos összeg az Alapítvány pályázatának elbírálását követően, a pontos TAO összeg ismeretében, az első kuratóriumi ülésen kerül meghatározásra, melyet az önkormányzat megtárgyal.

Halásztelek Város Önkormányzatának Képviselő-testülete egyben felhatalmazza a polgármestert a támogatási szerződés aláírására és a pályázati anyag szükséges dokumentumainak benyújtására.

A Képviselő-testület az önrész mértékét a 2012. évi költségvetéséből finanszírozza, a keretátcsoportosításokról a sikeres pályázat után dönt.

A pályázati anyag megküldésre került. A döntést követően, eredményesség esetén az önrész pontos mértékéről és annak pontos forrásmegjelöléséről a testület újabb határozatban fog dönteni.


Szentgyörgyi József a lejárt határozatokkal kapcsolatban kérdésnek, észrevételnek ad helyt.
Papp Kornél kéri, amennyiben lehetőség van rá, az 55. számú határozatnál a szavazati arány kerüljön javításra 8 igen, 0 nem és 0 tartózkodásra. Emlékezete szerint, az 57. számú határozat szavazásánál tartózkodott, ezért kéri, nézzenek utána.
Szentgyörgyi József visszanézve az április 26-i szavazásokat megállapítja, hogy a szavazási arány 7 igen, 2 nem és 0 tartózkodás volt. Ismerteti a napirendre vonatkozó javaslatot, mellyel kapcsolatban jelzi, a kitüntetési javaslatot zárt ülés keretében tárgyalják. Kérdezi egyéb javaslat, észrevétel van-e. Mivel nincs, szavazásra bocsátja a napirendi pontokat. 
1.  A 2011. évi költségvetési rendelet V. számú módosítása (rendeletalkotás)

Előterjesztő: Szentgyörgyi József polgármester
2.  A 2011. évi költségvetés teljesítéséről szóló beszámoló (rendeletalkotás)
Előterjesztő: Szentgyörgyi József polgármester

3.  Egyes önkormányzati rendeletben foglalt szabálysértések hatályon kívül helyezéséről 

Előterjesztő: Baloghné dr. Nagy Edit jegyző
4.  Tájékoztató a Polgármesteri Hivatal 2011. évi hatósági munkájáról 
Előterjesztő: Baloghné dr. Nagy Edit jegyző

5.  Hunyadi Mátyás ÁMK átszervezése 
Előterjesztő: Szentgyörgyi József polgármester

6.  Felhatalmazás árverési ingatlanvásárlásra 
Előterjesztő: Szentgyörgyi József polgármester

7.  Keretátcsoportosítás útépítésre 
Előterjesztő: Szentgyörgyi József polgármester

8.  ELOHIM Kft. beszámolója a 2011. évi tevékenységéről 
Előterjesztő: Baloghné dr. Nagy Edit jegyző

9. Tököl és Térsége Szennyvíztisztító Önkormányzati Társulás beszámolója a 2011. évről 
     Előterjesztő: Szentgyörgyi József polgármester
10. Egyebek

- Tündérkert Óvoda Pályázatához való hozzájárulás


  Előterjesztő: Szentgyörgyi József polgármester
Zárt ülés:
1.  Rostás Mariann Andrea rendkívüli gyermekvédelmi támogatás tárgyában benyújtott  

     fellebbezése

     Előterjesztő: Szentgyörgyi József polgármester

2.  Kitüntetések és Díjak adományozása (pedagógus, írásos)
Előterjesztő: Szentgyörgyi József polgármester

Szentgyörgyi József megállapítja, hogy a testület egyhangúlag elfogadta a napirendeket.

Napirend 1. pontja:
A 2011. évi költségvetési rendelet V. számú módosítása (rendeletalkotás)

Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella felolvassa a határozati javaslatot, melyet a bizottság 1 igen, 3 nem szavazattal elutasított.

Szentgyörgyi József kérdés, észrevétel nem lévén szavazásra bocsátja az ismertetett határozati javaslatot, melyet a pénzügyi bizottság nem támogatott.
66/2012.(V.17.) számú Képviselő-testületi határozat

Halásztelek Város Képviselő-testülete a 2011. évi költségvetéséről szóló 4/2011.(III.11.) rendeletét az alábbiak szerint módosítja:

A központosított állami támogatások és egyéb bevételek rendezése miatt a rendelet 3. §-ában megállapított


kiadási főösszeget 


          200 ezer Ft-tal


bevételi főösszeget


          200 ezer Ft-tal

lecsökkenti, és Halásztelek Város Önkormányzata 2011. évi költségvetésének


módosított kiadási főösszegét
1.158.182 ezer Ft-ban, valamint


módosított bevételi főösszegét
1.158.182 ezer Ft-ban

állapítja meg.

Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás




e l u t a s í t v a

Napirend 2. pontja:
A 2011. évi költségvetés teljesítéséről szóló beszámoló (rendeletalkotás)
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella felolvassa a határozati javaslatot, melyet a bizottság 1 igen, 3 nem szavazattal elutasított.

Szentgyörgyi József kérdés, észrevétel nem lévén szavazásra bocsátja az ismertetett határozati javaslatot, melyet a pénzügyi bizottság nem támogatott.

67/2012.(V.17.) számú Képviselő-testületi határozat

Halásztelek Város Képviselő-testülete a 2011. évi költségvetés végrehajtásáról szóló zárszámadást 1.136.221 eFt bevétellel és 1.139.867 eFt kiadással, valamint a mérleg főösszegét 6.327.506 eFt-tal hagyja jóvá.
Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás




e l u t a s í t v a

Napirend 3. pontja:
Egyes önkormányzati rendeletben foglalt szabálysértések hatályon kívül helyezéséről 

Előterjesztő: Baloghné dr. Nagy Edit jegyző

Szentgyörgyi József kéri az ügyrendi bizottság elnökét, ismertesse a bizottság döntését.
Tóth Endre Attila ismerteti, a bizottság egyhangú szavazattal támogatja a javaslatot.
Szentgyörgyi József kérdés, hozzászólás nem lévén, szavazásra bocsátja a rendelettervezet szövegének elfogadását, a rendelet megalkotását.
68/2012.(V.17.) számú Képviselő-testületi határozat

Halásztelek Város Képviselő-testülete a Halásztelek város rendeleteiben foglalt szabálysértések hatályon kívül helyezéséről szóló rendelettervezet szövegét elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Halásztelek Város Önkormányzat Képviselő-testületének

10/2012.(V.18.) Kt. számú 

R E N D E L E T E
Halásztelek Város rendeleteiben foglalt szabálysértések

hatályon kívül helyezéséről

9 igen

0 nem

0 tartózkodás




m e g a l k o t v a

Napirend 4. pontja:
Tájékoztató a Polgármesteri Hivatal 2011. évi hatósági munkájáról 
Előterjesztő: Baloghné dr. Nagy Edit jegyző

Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság egyhangú szavazattal támogatja a beszámoló elfogadását.

Szentgyörgyi József kérdés, hozzászólás nem lévén, szavazásra bocsátja a beszámoló elfogadását.

69/2012.(V.17.) számú Képviselő-testületi határozat

Halásztelek Város Képviselő-testülete a Polgármesteri Hivatal 2011. évi hatósági munkájáról szóló beszámolót elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 5. pontja:

Hunyadi Mátyás ÁMK átszervezése
Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntéseit.

Papp Kornél ügyrendi kérdése Jegyző asszony felé, hogy a minden módosítást végig kell-e szavazni egyenként, vagy van egy alap-előterjesztés és van egy bizottsági előterjesztés. 

Baloghné dr. Nagy Edit válasza, a módosításokat is meg kell szavaztatni. 
Szentgyörgyi József jelzi, ami nem kapott többséget a bizottsági ülésen, azt nem kell.

Papp Kornél ismerteti a bizottság a Hunyadi Mátyás Általános Iskola, Gimnázium és Alapfokú Művészetoktatási Intézmény Alapító Okiratának elfogadását egyhangúlag javasolja a Képviselő-testületnek. 
Szentgyörgyi József kérdés, hozzászólás nem lévén szavazásra bocsátja a határozati javaslatot.

70/2012.(V.17.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy a Hunyadi Mátyás Általános Iskola, Gimnázium és Alapfokú Művészetoktatási Intézmény Alapító Okiratát elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Papp Kornél ismerteti a bizottság az új közművelődési intézmény székhelyének Halásztelek, Szent László tér 1., telephelyének Halásztelek, Erkel Ferenc u. 2-4. meghatározását 3 igen, 2 tartózkodás mellett javasolja a Képviselő-testületnek. 

Szentgyörgyi József megjegyzi, a Szent László tér 1-nél az volt a gondja, hogy van-e ilyen cím.

Erdődi Sándorné jelzi, egy cégbejegyzés kapcsán a Posta köz 1. címet fogadták el. 

Szentgyörgyi József közli, azért mert fizikailag nincsen Szent László tér, ezért a székhely a Posta köz 1., a telephely pedig az Erkel Ferenc u. 2-4., mivel csak a Posta köznek van számozása. A Szent László tér olyan, mint a Szent Erzsébet tér és a Piac tér, vagyis a tér el van nevezve, de egyetlen házszám sincs hozzárendelve, azok az utcákhoz vannak kötve. A közösségi ház is, ugyanúgy, mint a hivatal a Posta köz 1-hez van kötve, tehát ha azt akarják székhelynek megnevezni, akkor a Posta köz 1. címet kell hozzárendelni. Hozzáteszi, Szent László tér van, csak postacím nincs hozzárendelve. Az oktatási bizottság módosító indítványát megértve, mivel Szent László tér 1. cím nem létezik, ezért székhelyként a Posta köz 1., telephelyként az Erkel Ferenc u. 2-4. címeket javasolja. Kérdés, észrevétel nem lévén szavazásra bocsátja a javaslatot.
71/2012.(V.17.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy az új közművelődési intézmény székhelyének Halásztelek, Posta köz 1., telephelyének Halásztelek, Erkel Ferenc u. 2-4. kerül meghatározásra. 

Határidő: 
azonnal 

Felelős: 
Szentgyörgyi József polgármester

6 igen

3 nem

0 tartózkodás




e l f o g a d v a

Papp Kornél megjegyzi, egy út két oldalán az egyik a páros, a másik a páratlan szokott lenni, nehogy a két épületet – a Polgármesteri Hivatalt és a Közösségi Házat – össze lehessen keverni.
Szentgyörgyi József közbeszól, egy fenntartó, egy épület. 

Papp Kornél hangsúlyozza, az SZMSZ-ben is mindig Szent László tér 1. szerepel, az ott tartott rendezvények meghívójában is mindig Szent László tér 1. szerepel. Hozzáteszi, az óvoda címe is rendeződött. Ismerteti az intézmény elnevezésére – Márai Sándor Közművelődési Intézmény és Városi Könyvtár – vonatkozó bizottsági határozatot, melyet 3 igen, 2 tartózkodás mellett fogadott el a bizottság.
Szentgyörgyi József kérdésnek, hozzászólásnak ad helyt.

Végváriné Nyíri Lídia kérdezi, hogyan dőlt el, hogy Márai Sándorról legyen elnevezve az intézmény, adhattak volna javaslatot a képviselők is az elnevezésre.
Szentgyörgyi József válasza, az előterjesztésben Erkel Ferencet javasolta, az oktatási bizottság módosította és javasolja a Márai Sándorról történő elnevezést. Bizottsági ülésen elhangzott még a Kovács Lászlóról történő elnevezés is. 
Végváriné Nyíri Lídia javasolja a Kovács Lászlóról történő elnevezést, így kéri az erről történő szavazást. 
Szentgyörgyi József további kérdés, hozzászólás nem lévén szavazásra bocsátja a javaslatot.
72/2012.(V.17.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy az új közművelődési intézményt a „Kovács László Közművelődési Intézmény és Városi Könyvtár”-nak nevezi el.
Határidő: 
azonnal 

Felelős: 
Szentgyörgyi József polgármester

4 igen

4 nem

1 tartózkodás




e l u t a s í t v a

Szentgyörgyi József megállapítja, hogy a testület nem fogadta el a javaslatot, ezért szavazásra bocsátja az oktatási bizottság javaslatát. 
73/2012.(V.17.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy az új közművelődési intézményt a „Márai Sándor Közművelődési Intézmény és Városi Könyvtár”-nak nevezi el.
Határidő: 
azonnal 

Felelős: 
Szentgyörgyi József polgármester

5 igen

3 nem

1 tartózkodás




e l f o g a d v a

Papp Kornél ismerteti, a bizottság egyhangúlag javasolja a Képviselő-testületnek a Márai Sándor Közművelődési Intézmény és Városi Könyvtár Alapító Okiratának elfogadását.
Szentgyörgyi József kérdés, hozzászólás nem lévén szavazásra bocsátja a javaslatot.

74/2012.(V.17.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy a Márai Sándor Közművelődési Intézmény és Városi Könyvtár Alapító Okiratát elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Papp Kornél ismerteti, az oktatási bizottság 5 igen szavazattal javasolja a Képviselő-testületnek Hunyadi Mátyás Általános Művelődési Központ 2012. június 30-i hatállyal jogutóddal, különválással történő megszűntetését, az ehhez szükséges Megszüntető Okirat elfogadását.

Szentgyörgyi József kérdés, hozzászólás nem lévén szavazásra bocsátja a javaslatot.
75/2012.(V.17.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy a Hunyadi Mátyás Általános Művelődési Központ 2012. június 30-i hatállyal jogutóddal, különválással megszünteti, az ehhez szükséges Megszüntető Okiratot elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Papp Kornél ismerteti, az oktatási bizottság 4 igen, 1 nem szavazattal javasolja az előterjesztés 2. é 3. határozati javaslatának kiegészítését az alábbiakkal: „… Alapító Okiratát 2012. július 1-i hatályba lépéssel elfogadja, egyúttal intézkedik az intézményvezetői álláshely pályáztatással történő betöltéséről.”

Szentgyörgyi József kérdés, hozzászólás nem lévén szavazásra bocsátja a módosító javaslatot.
76/2012.(V.17.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy  – elfogadva az Oktatási, Kulturális, Sport és Társadalmi Kapcsolatok Bizottság 27/2012.(V.16.) számú határozatát – úgy dönt, hogy az előterjesztés 2. é 3. határozati javaslatát kiegészíti az alábbiak szerint:

„… Alapító Okiratát 2012. július 1-i hatályba lépéssel elfogadja, egyúttal intézkedik az intézményvezetői álláshely pályáztatással történő betöltéséről.”

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Papp Kornél ismerteti, az oktatási bizottság 4 igen és 1 tartózkodással javasolja a Hunyadi Mátyás Általános Iskola, Gimnázium és Alapfokú Művészetoktatási Intézmény Alapító Okiratának 2012. július 1-i hatályba lépéssel történő elfogadását, valamint az intézményvezetői álláshely pályáztatással történő betöltéséről az intézkedés elfogadását. 
Szentgyörgyi József kérdés, hozzászólás nem lévén szavazásra bocsátja a javaslatot.
77/2012.(V.17.) számú Képviselő-testületi határozat

Halásztelek Város Képviselő-testülete a Hunyadi Mátyás Általános Iskola, Gimnázium és Alapfokú Művészetoktatási Intézmény Alapító Okiratát 2012. július 1-i hatályba lépéssel elfogadja, egyúttal intézkedik az intézményvezetői álláshely pályáztatással történő betöltéséről.
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Papp Kornél ismerteti, az oktatási bizottság 4 igen és 1 tartózkodással javasolja a Márai Sándor Közművelődési Intézmény és Városi Könyvtár Alapító Okiratának 2012. július 1-i hatályba lépéssel történő elfogadását, valamint az intézményvezetői álláshely pályáztatással történő betöltéséről az intézkedés elfogadását. 
Szentgyörgyi József kérdés, hozzászólás nem lévén szavazásra bocsátja a javaslatot.
78/2012.(V.17.) számú Képviselő-testületi határozat

Halásztelek Város Képviselő-testülete a Márai Sándor Közművelődési Intézmény és Városi Könyvtár Alapító Okiratát 2012. július 1-i hatályba lépéssel elfogadja, egyúttal intézkedik az intézményvezetői álláshely pályáztatással történő betöltéséről.
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 6. pontja:

Felhatalmazás végrehajtási árverésen ingatlan vásárlásra

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella ismerteti, a bizottság 2 igen, 2 tartózkodás mellett a javaslatot elutasította. 
Szentgyörgyi József kérdés, hozzászólás nem lévén névszerinti szavazásra bocsátja az előterjesztés szerinti határozati javaslatot.
79/2012.(V.17.) számú Képviselő-testületi határozat

Halásztelek Város Önkormányzatának Képviselő-testülete felhatalmazza Szentgyörgyi József polgármestert, hogy Kalapács Imre önálló bírósági végrehajtó előtt 217.AV.0801/2009/169 számon és 217.AV.0801/2009/168 számon folyamatban lévő végrehajtási ügyekben,  a 2314 Halásztelek, 3771 hrsz.-ú 768 m2 –es természetben Szilárd Leó utca 2. szám alatti, illetve a 2314 Halásztelek, 3761 hrsz.-ú 764 m2 nagyságú  természetben a Bolyai János u. 1. szám alatt lévő ingatlanokra, vételi ajánlatot tegyen. A vételi ajánlatot legfeljebb a kikiáltási ár 50%-ának megfelelő összegben, vagyis a 3771 hrsz.-ú telek esetén 4.225.000.- Ft, a 3761 hrsz.-ú telek esetében 4.200.000.- Ft. 

Határidő: 
azonnal 

Felelős: 
Szentgyörgyi József polgármester

SZENTGYÖRGYI JÓZSEF

IGEN

SZABÓ TIBOR



IGEN

ERDŐDI SÁNDORNÉ


IGEN

IGAZ LÁSZLÓ TIBOR


TARTÓZKODÁS

LENGYEL IZABELLA


IGEN

PAPP KORNÉL



TARTÓZKODÁS

STEFANIK ZSOLT



IGEN

TÓTH ENDRE ATTILA


TARTÓZKODÁS

VÉGVÁRINÉ NYÍRI LÍDIA

IGEN
6 igen

0 nem

3 tartózkodás




e l f o g a d v a

Napirend 7. pontja:

Keretátcsoportosítás útépítésre

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 4 igen szavazattal támogatja a keretátcsoportosításra vonatkozó javaslat elfogadását.
Szentgyörgyi József kérdés, hozzászólás nem lévén szavazásra bocsátja a javaslatot.
80/2012.(V.17.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a nem tervezett parkolási bevételekből bejövő 5,4 millió forintot átcsoportosítja a HATE Kft-nek átadott pénzügyi támogatásba, amelyet a Diófasor utca végének, valamint a Katalin utca – Gábor Dénes utca – Szent-Györgyi Albert utca már beépített szakaszának felületi zárására fordít.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 8. pontja:

ELOHIM Kft. beszámolója a 2011. évi tevékenységéről 
Előterjesztő: Baloghné dr. Nagy Edit jegyző
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 4 igen szavazattal javasolja a beszámoló elfogadását.

Szentgyörgyi József kérdés, hozzászólás nem lévén szavazásra bocsátja a javaslatot.
81/2012.(V.17.) számú Képviselő-testületi határozat

Halásztelek Város Önkormányzatának Képviselő-testülete az ELOHIM Kft. 2011. évi tevékenységéről szóló beszámolót elfogadja.
Határidő:
azonnal

Felelős:
Szentgyörgyi József polgármester


9 igen



0 nem



0 tartózkodás




e l f o g a d v a 
Napirend 9. pontja:

Tököl és Térsége Szennyvíztisztító Önkormányzati Társulás 2011. évi pénzügyi beszámolója és 2011. évi közbeszerzési beszámolója

Előterjesztő: Szentgyörgyi József polgármester
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság 4 igen szavazattal javasolja mind a pénzügyi, mind a közbeszerzési beszámoló elfogadását.

Szentgyörgyi József kérdés, hozzászólás nem lévén szavazásra bocsátja mindkét javaslatot.
82/2012.(V.17.) számú Képviselő-testületi határozat

Halásztelek Város Képviselő-testülete úgy dönt, hogy a Tököl és Térsége Szennyvíztisztító Önkormányzati Társulás 2011. évi pénzügyi beszámolóját elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

83/2012.(V.17.) számú Képviselő-testületi határozat

Halásztelek Város Képviselő-testülete úgy dönt, hogy a Tököl és Térsége Szennyvíztisztító Önkormányzati Társulás 2011. évi közbeszerzési beszámolóját elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 10. pontja:
Egyebek

- Tündérkert Óvoda Pályázatához való hozzájárulás


  Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 4 igen szavazattal támogatja a határozati javaslat elfogadását.

Szentgyörgyi József kérdés, hozzászólás nem lévén szavazásra bocsátja a határozati javaslatot.
84/2012.(V.17.) számú Képviselő-testületi határozat

Halásztelek Város Önkormányzatának Képviselő-testülete támogatja a Tündérkert Óvoda mindkét telephelyét érintő, az Új Széchenyi Terv, Társadalmi Megújulás Operatív Program keretén belül kiírásra került TÁMOP-3.1.11-12/1 azonosító számú, Óvodafejlesztés című pályázati felhívás alapján a pályázati dokumentáció elkészítését, valamint felhatalmazza a Polgármestert a pályázati dokumentáció adatlapjainak és kapcsolódó dokumentumainak aláírására és benyújtására.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Szentgyörgyi József bejelenti, a zárt ülés következik. 
(A zárt ülésről külön jegyzőkönyv készül. Jkv.)
K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:






Lengyel Izabella   
           Végváriné Nyíri Lídia
                        



                  képviselő                       
          képviselő

